|  |
| --- |
|  |

# የአዲስ ኪዳን መሠረቶች– ሞጁል አምስት – የዮሐንስ ወንጌል

# የመወያያ ጥያቄዎች

1. ከትምህርቱ ያገኛችሁት እጅግ ወሳኝ የሆነ ነገር ወይም ከትምህርቱ በውል ያልተረዳችሁት ነገር ምንድን ነው?
2. በዮሐንስ 1 ውስጥ፣ ዮሐንስ ሙሉውን ወንጌል ጠቅለል አድርጎ ያቀረበው እንዴት ነው?
3. ኢየሱስ የአደባባይ አገልግሎቱን ሲጀምር የራሱ የሆኑት ሰዎች ያዩት እንዴት ነበር?
4. በዮሐንስ ወንጌል ውስጥ ማመን የሚለው ጽንሰ ሃሳብ ወሳኝ የሆነው ለምንድን ነው?
5. እንደ ዮሐንስ 17:3 አገላለጽ የዘላለም ሕይወት ምንድን ነው ?
6. የኢየሱስ የመሰነባበቻ ንግግር ከሕይወታችሁ ጋር የሚዛመደው እንዴት ነው?
7. የዮሐንስ ወንጌል በሌሎች ወንጌላት አነባበባችን ላይ ተጽዕኖ የሚያሳድርብን እንዴት ነው?
8. በትምህርቱ ውስጥ ስለተሰጠው ለመዳን የሚያበቃ እምነት ትርጓሜ ምን ታስባላችሁ? ይህን አይነት እምነት አላችሁን?
9. በኢየሱስ ትንሣኤና ዳግመኛ በመመለሱ ብርሃን መኖር የሚገባን እንዴት ነው?
10. ከኢየሱስ የታላቅ ሊቀ ካህናዊ ጸሎት የምናገኘው ማበረታቻ ምንድን ነው?
11. ቶማስ ስለ ኢየሱስ ትንሣኤ ከነበረው ተጠራጣሪነት ምን እንማራለን?
12. ኢየሱስ እንደፈጸመው ካወቅን በኋላ፣ የእግዚአብሔርን ሕግ ልናየው የሚገባን እንዴት ነው?
13. ስለ አራቱ ወንጌላት በተረዳችሁት መሠረት፣ ያላመኑ ሰዎች በመጀመሪያ እንዲያነብቡት የምትመክሩት የትኛውን ነው? ለአዲስ ክርስቲያንስ የምትመክሩት የትኛውን ነው?

 **በዋና ዋና መሪ ሃሳቦች ላይ የቀረበ የማጠቃለያ ዐረፍተ-ነገር– የእግዚአብሔር ልጅ:** ዮሐንስ አጽንዖት የሰጠው ኢየሱስ ፍጹም ሰው ፍጹም መለኮት ነው በሚለው ታላቅ ምሥጢር ላይ ነው። “የእግዚአብሔር ልጅ” የሚለው ስም ኢየሱስ በምድር በምትገኘው የእግዚአብሔር መንግሥት ላይ ንጉሥ ነው የሚለውን እውነታ ያመለክታል። መለኮታዊ ልጅ የሆነውን ንግሥናውን እና በዳዊት ዙፋን ላይ የተቀመጠውን ስብዓዊ ልጅ የሆነውን ንግሥናውን ሁለቱንም ያመለክታል። ኢየሱስ በህዝቡ ላይ ለዘላለም የሚነግሠው ፍጹሙ የዳዊት ዘር ነው። ኢየሱስ ምሉዕ መለኮታዊ ንግሥናን ደግሞም ሰብዓዊ ንግሥናን ይዟል። እግዚአብሔር በፍጥረተ-ዓለሙ ላይ ንጉሥ በመሆኑ ላይ የተነገሩት ብሉይ ኪዳናዊ ተስፋዎች በጠቅላላ፣ ከዳዊት ዘር የሆነው መሲህ በሚኖረው ገዢነት ላይ የተመሠረተው ተስፋ በጠቅላላ፣ ፍጻሜውን ያገኘው በኢየሱስ ንግሥና ነው።

የነገረ-ጉዳይ ጥናት: ጋይዮስ ካሊጉላ (ከ12-41 ዓ.ም.) ክፉ፣ ሞራል የለሽና ያልተሳካለት የሮማ ገዢ ነበር። ጅማሬው ተስፋ ስጪ ነበር፣ ሆኖም ራሱን አምላክ ነኝ በማለት ካወጀ በኋላ፣ ሰዎችን አገርን ከድታችኋል በማለት በገዛ ፈቃዱ ሲያስር ሽብር በምድሪቱ ላይ እንዲንሰራፋ አደረገ። የሮማውያን የባህር አምላክ፣ በኔፕቲዩን ላይ ቅዥት የወለደውን ጦርነት በማወጅ እና ከጀርመኖች ጋር በነበራቸው ውጊያ በመሸንፉ፣ የሮማን ወታደሮች ዝናና ውጤታማነት አንኮታኮተው። ከዚያም ከቤተመንግሥት የክብር ዘበኞች በአንዱ ተገደለ።

የውይይት ጥያቄዎች

1. ነገሥታት በቀድሞ ዘመን እንደነበሩበት ዓይነት አሁን ብዙም አይታወቁም። እናንተ፣ ለመሆኑ በንጉሥ ወይም በንግሥት አገዛዝ ስር ኖራችሁ ታውቃላችሁን?

ሀ. ከሆነ፣ መግለጫ ስጡበት። ጥቅማውቸና ጉዳታቸው ምን ምን ነበሩ?

ለ. ካልሆነ ግን፣ በንጉሥ አገዛዝ ስር መኖር ምን መልክ ይኖረዋል ብላችሁ ታስባላችሁ? ያ ሃሳብ በእናንተ ውስጥ የሚፈጥረው ስሜት ምንድን ነው?

1. ከላይ ያየናቸውን ሁለት ነገሥታት አነጻጽውዋቸው። የትኛውን ትመርጣላችሁ ለምን?
2. ሰዎች አብዛኛውን ጊዜ በምድራዊ ገዢዎች የሚደነቁት ማለትም ለመልካሞቹ ድምጻቸውን ይሰጣሉ፣ የሟገቱላቸዋል ወይም የከሷቸዋል፣ ሌላም ሌላም፣ ግን ስለ ንጉሡ ስለ ኢየሱስ ብዙም የማይገረሙት ለምንድን ነው ብላችሁ ታስባላችሁ?
3. የዓለም ንጉሥ በሆነው፣ በኢየሱስ ተደነቃላችሁን? መልሳችሁን ሰፋ አድርጋችሁ ማብራሪያ ስጡበት።
4. አማኞች ከሆናችሁ፣ የዓለም ነጉሥ የሆነውን፣ ሁሉን የሚቆጣጠረውን ነጉሥ ማወቃችሁ፣ እርሱም ከሆናችሁ መሆኑን፣ እንደሚወዳችሁ እና ሊባርካችሁ የሚወድድ መሆኑን ማወቃችሁ ስለ ሕይወትና ከእርሱም ጋር ተያይዘው ባሉት ኃላፊነቶች ላይ ምን ለውጥ ያመጣል ብላችሁ ታስባላችሁ?

ተግባራዊ የቤት ሥራዎች

* ከዚህ በኋላ ስለ አንድ ነገር እየተጨነቃችሁ ራሳችሁን ካገኛችሁት፣ የሚከተሉትን ነገሮች አስቡ፡ ኢየሱስ የዓለም ንጉሥ ነው፣ ሥልጣን ሁሉ በሰማይና በምድር ተሰጥቶታል፣ ይወዳችኋል፣ እንድን መልካም ነገር ለማድረግ አስቦ ማለትም ሁሉ ተያይዞ ለመልካም እንዲሠራላችሁ ለማድረግ ተስፋን ስለሰጠ እርሱ ካልፈቀደ በስተቀር ምንም ነገር አይደርስባችሁም። ታዲያ በእርሱ ትታመናላችሁ?
* አንድን የተጨነቀን ሰው የማማከር ወይም የማበረታታት ዕድል ስታገኙ፣ ከላይ ያነሳናቸውን ነጥቦች አንሱለት። ምላሾቻቸውንም መዝግባችሁ አስቀምጡ። ቃሎቻችሁ ምን ያህል ውጤታማዎች ነበሩ፣ ብላችሁ መናገር ትችላላችሁ?